Toshkent ko‘chalarida 3D-“zebra” chizishni taklif qilishdi

Facebook’dagi “Voditeli Tashkenta” guruhi a’zolaridan biri Toshkent ko‘chalaridagi piyodalar o‘tish joyini 3D ko‘rinishida belgilab qo‘yishni taklif qildi. Muallif o‘z g‘oyasini namunaviy surat bilan namoyish etdi.

Postga ilova qilingan suratda Toshkent ko‘chalaridan birida 3D shaklidagi “zebra” chizilganini ko‘rish mumkin.
Fikr bildirganlarning ko‘pchiligi g‘oyani kinoya bilan qabul qilgan. Kimdir buning o‘rniga yo‘llarni tekislash muhimroq ekanligini aytgan bo‘lsa, boshqalar bunday tashabbus bir necha yuz yillardan keyingina amalga oshishini pisanda qilgan.